டாக்டர் ஆண்ட்ரூ நியூபெர்க் (Dr. Andrew Newberg) என்பவர் உலகின் பிரபல மூளையியல் நிபுணரும் விஞ்ஞானியுமாவார். பென்சில்வேனியா பல்கலைக்கழகத்தில் ரேடியாலஜி பிரிவில் அசோசியேட் பேராசிரியராகப் பணியாற்றும் இவர் ஆன்மீகம் மற்றும் உளவியல் மையத்தின் இயக்குநராகவும் இருக்கிறார். 15 நாடுகளின் தொலைக்காட்சி மற்றும் ரேடியோ நிகழ்ச்சிகளில் அடிக்கடி அறிவியல் நிகழ்ச்சிகளைத் தருகிற இவர் வாஷிங்டன் போஸ்ட் மற்றும் டைம்ஸ் பத்திரிக்கைகளிலும் அறிவியல் கட்டுரைகளை எழுதி வருகிறார். பல ஆய்வுக் கட்டுரைகளையும் புத்தகங்களையும் வெளியிட்டிருக்கும் இவர் ”கடவுள் உங்கள் மூளையை எப்படி மாற்றுகிறார் (How God Changes Your Brain)” என்ற புத்தகத்தை 2009 ஆம் ஆண்டு வெளியிட்டார். இந்த நூல் பல லட்சம் பிரதிகள் விற்பனையாகி உள்ளன.